石器時代

石器時代係人主要用石來製造工具嘅時代，大概有340萬年咁長，分做舊石器時代、中石器時代同埋新石器時代。石做嘅工具叫做石器。

人類進化史上，第一次技術大範圍傳播就喺石器時代。人從東非大草原遷徙到世界各地生活亦都喺石器時代開始。得到農業、畜牧業同銅器技術開始發展，石器時代就結束。石器時代嘅歷史冇文字記載，所以屬於史前時期。

「石器時代」呢個稱呼俾考古學家用來指冶金時代之前嘅漫長時期，喺呢段時期各種石製工具嘅使用多過用其他材料整嘅好多。除咗用石，人亦好多時用骨整工具，但係骨做嘅好難保存落來，考古學證據好少。

John Lubbock喺1865年寫咗經典書《史前時代》，佢將石器時代定為佢嘅三代法嘅第一級，又再將石器時代細分為舊石器時代、中石器時代同埋新石器時代。事實上，喺唔同地方，時代嘅更替彼此之間可以有好大分別。況且，去到冶金時代嘅人類仲喺度不斷向新嘅地區擴張，因此並冇一個確定、統一嘅「石器時代」。

冰河時期
銅器時代
鐵器時代

相關書本 
Scarre, Christopher (ed.) (1988). Past Worlds: The Times Atlas of Archaeology. London: Times Books. ISBN 0-7230-0306-8.